Prempeh College

**Prempeh College** nyɛla bidibsi noli karimbi kura karinzoŋ din be Kumasi, Ashanti Region, Ghana tingbani ni. Karinzoŋ ŋo nyɛla Asanteman yaɣili, British Colonial Government , Methodist Church Ghana ni Presbyterian Church of Ghana ni daa kpa shiɛli yuuni 1949.  Bɛ daa zaŋla Asantehene ( Kombonsi nazuɣu)  Osei Tutu Agyeman Prempeh II yuli nti lala karinzoŋ ŋo, ŋuni n daa nyɛ ŋun ti pali shiɛli bɛ ni daa me karinzoŋ maa zali.

Karinzoŋ ŋo karimbihi n daa galisi nyaŋ karinzoŋ kam karimbihi shiɛba bɛ ni daa kpuɣi ni bɛ tuɣi bɛ karim baŋsim  Kwame Nkrumah University of Science and Technology yuuni 2004 ka di nyɛla di bihi 441 ka bɛ daa kpuɣi  ni yuuni 2012 ka bɛ ni daa kpuɣi bɛ bishiɛba kainli nyɛ 296. Karinzoŋ ŋo nyɛla ban kpuɣi National Robotics Championship jaasheei bu nu yuuni 2013 ni 2021 sunsuni. Yuuni 2016, karinzoŋ ŋo daa nyɛla ban di Toyota Innovation Award, International Robofest World Championship shiɛli din daa niŋ Michigan, USA.

## Taarihi
Yuuni 1940s saha, British Colonial Government (siliminsi gomnanti) daa nyɛla ban gahi nuu boli Presbyterian ni Methodist asorinima , din daa pun kpa karinzona Ghana saafa polo ni bɛ soŋ kpa karinzoŋ din yan be Ghana sunsuni ka niribi ban be Ghana tudu yaɣili gba tooi channi nti bori karim baŋsim.

Yuuni 2012 saha, karimba kpema zaŋ ti karinzoŋ maa daa nyɛla E. K. Yeboah.

## Sitira
Karinzoŋ ŋo sitira nyɛla liiga vakahili nti pahi jinjam ŋmaa ni nahingbaŋ nyɛ zaɣi tankpaɣu. Karimbihi nyɛla ban yɛri lala sitira ŋo n kpɛri karinzoŋ maa ni biɛɣu kam. Zama din kpem dali, bi yerila goɣili din yi di ko amaa ka di gba nahingbaŋ nyɛ vakahili. Karinzoŋ maa lahi mali goɣi gahindili shɛli bini yera ('suit") ka di nye bin shɛli bini daa pili yuuni 1949, ka daa ti cheli yuuni 1980s saha, ka ti lahi labi di yebu ni yuuni 2003. Karimbihi ŋo nyela ban yeri lala goɣili ŋo dabisi gahnida , kamani bi yi ti yen puhi karinzoŋ maa chuɣu ni din pahi.

## Kpaŋmaŋa ni jaashehi
Prempeh College n daa nye karinzoŋ tuuli din di  National Science and Maths Quiz yuuni1994 ni 1996. Karinzoŋ maa daa lahi di yuuni 2015, 2017 ni 2021  Ghana National Science and Maths Quiz  din kuli che ka bi yuli dura di yi kana lala compateesa ŋo polo. Prempeh College daa lahi di Ghana National Debate Championship buyi , yuuni 1997 ni 2004. Pempeh College n nye karimbi sarinsi karinzoŋ tuui Ghana ni gbaŋ sabila tingbana zaa ban di World Robofest yuuni 2016 ka daa nye ban di nasara ka che karinzondi di daa kuli yi tiŋkara kamni China, Japan ni tiŋ sheŋa lebigimsim ni zoogi. Bi daa di Toyota Innovation Award lala yuuni maa ka di wuhi ni bi ko n nye karinzoŋ sheli din yi Africa ka na ka na min kpiɣi lala jaasheei.  

Karinzoŋ maa Robotics laɣingu nyela ba lahi kpiɣi jaashehi pam yuma din gari maa ni. Bi kpaŋmaŋa maa puuni sheli n nye:  2016 Ashanti Regional Robotics Champions, Robofest Toyota Innovation Award Champions yuuni 2016, Robofest National Champions yuuni 2016, National Robotics Champions yuuni 2015, National Robotics Champions yuuni 2014, Regional Robotics Champions yuuni  2013, Regional Robotics Champions yuuni 2012, ni din pahi pahi. Karinzoŋ maa n daa zanti Ghana karimbi sarinsi karinzondi zaa duniya yaanga zuɣu robotics compateesa din daa niŋ New Delhi, India. bani n daa lahi zani Ghana karinzoŋdi zaa zaani World Robotics Online compateesa ani, ka da nye ban kuli kpiɣi jaashehi din kalinli daa yiɣisi pishinaayi.  Bi daa ʒila karimbihi ʒii buta n chaŋ lala compateesa ŋo ni , ka bi daa doni tuuli, ata ni anu lala compateesa maa ni. Karinzoŋ ŋo n daa lahi nye karinzoŋ tuuli din di lala compateesa ŋo buyi n pa taba.

### Karimbi kura

* Sam Adjei, doɣite
* Samuel Yaw Adusei, zuɣulaan kuro zaŋti Ashanti Region , Ghana
* Jot Agyeman, sasabira, kperikperita.
* Kwesi Ahwoi,  siyaasa nira
* JoAbednego Feehi Okoe Amartey, Vice-Chancellor zaŋti  University of Professional Studies
* Richard Twum Aninakwah, alikaali zaŋti  Supreme Court of Ghana (2004–2008)
* Edmund Owusu Ansah, boli ŋmera
* Julius Ansah, Ghana alikaali  ŋun daa be  Supreme Court of Ghana yuuni 2004 to 2020
* Yaw Appau, alikaali zaŋti Supreme Court of Ghana (2015–2021)
* Nana Bediatuo Asante, Ghana alikaali 

## Lihi Pahi

* List of boarding schools

## Kundivihira